《赠医士郑干生歌》
清代·郑国藩

郭玉有言医者意，药赋汤歌尽馀事。和缓卢扁古神医，岂有方馀传后世。

内经素问足举隅，降而不能乃著馀。仲景世号医家祖，丹溪景岳又一途。

充栋汗牛争继起，千支百派乱纷如。别有叔和称脉格，传与时人作矜式。

三指平将六脉分，只从关上问消息。寸在寸口尺在肘，阿谁名义细分剖。

吾谓此事可无拘，诊切原居望闻后。虚实热寒苟辨清，问症发药亦何咎。

我友榕江郑干生，万卷读破心眼明。寸衷自备四时气，肯与流俗争浮名。

孟子论人重择术，矢函巫匠视何出。不能良相当良医，济世不同同悯恤。

君不见纷纷市上多悬壶，疾苦何人等切肤。知君久抱痌瘝志，聊为韵语代一呼。

作者简介：郑国藩（一八五七—一九三七），字晓屏，号似园老人。潮州人。清光绪年间拔贡。曾执教于汕头岭东同文学堂、潮州金山馀院，民国七年（一九一八）出任广东省立金山中学代理校长。有《似园文存》三册。郑国藩诗，以民国二十四年（一九三五）其学生杨世泽、蔡丹铭所辑《似园文存》中《似园老人佚存诗稿汇钞》为底本。